
2. OBIECTUL P.U.Z.

· Solicitări ale temei program
Prezenta documentaţie are ca obiect realizarea în partea de vest a comunei Ghiroda, în extravilan, la nord fata de Calea Ghirodei, la sud fata de drumul european E70 (Calea Lugojului), a unei zone pentru locuințe cu funcțiuni complementare, dotari și servicii publice pe o suprafaţă de 6.153 m2 teren. Zona aflată în studiu este identificată prin CF 411495, provenit din unificarea a C.F. 411219, 406655 și 400716 şi se află în proprietatea S.C. SMF COMPANY S.R.L., VOLCESCU ADRIAN-IOAN SI MANGEA MONICA-LUIZA. Delimitarea zonei studiate este realizată astfel: - se va studia o zona mai ampla cuprinsa intre drumul european E70 (Calea Lugojului) la Nord, strada Pădurea Verde la Vest, strada Speranței și strada Noua la Est și Calea Ghirodei la Sud. La nivel micro, parcela propusă pentru a fi reglementată este delimitată de parcele aflate inîn proprietate privată a persoanelor fizice sau juridice la nord, canalul de desecare Hcn 186 la sud, drumul de exploatare DE 183/7 la est și canalul de desecare Hcn 182 la vest. Prin acest proiect se au în vedere următoarele obiective: 
· schimbarea destinației terenurilor identificate prin CF-ul mentionat mai sus din teren arabil în extravilan în zona dedicata locuintelor cu functiuni complementare, dotari și servicii publice; 
· definirea unei zone verzi care sa completeze reteaua de spatii publice verzi a localitatii;
· reglementarea gradului de construibilitate a terenului prin corelarea indicilor P.O.T. și C.U.T;
· reglementarea regimul maxim de înălțime;
· racordarea cladirilor la sistemul edilitar adiacent amplasamentului.
· Prevederi ale programului de dezvoltare a localității, pentru zona studiată
Conform prevederilor din P.U.G. Ghiroda aflat în curs de elaborare, această zonă este propusă pentru dezvoltarea unei zone dedicata locuintelor cu regim mic de înălțime fiind permise functiuni complementare, dotari și servicii publice. Prin funcțiunile propuse în cadrul planului urbanistic zonal prezent aceste prevederi nu se modifică, fiind vorba despre servicii, mica producție nepoluanta, depozitare și zona de locuinte cu functiuni complementare. 
În vederea realizării obiectivelor propuse s-a eliberat de către Primaria Comunei Ghiroda,  Certificatul de Urbanism nr. 1006 din 15.11.2021, prin care s-a solicitat investitorului elaborarea prezentului P.U.Z.
3. SURSE DOCUMENTARE

· Plan Urbanistic General al Comunei Ghiroda – in curs de elaborare;
· P.U.Z. –uri aprobate în zonă;
· Ridicarea topografică utilizată pentru elaborarea prezentului P.U.Z;
· Legea 350/2001 privind amenajarea teritoriului și urbanismul;
· Legea nr.50/1991 republicată privind autorizarea executării construcțiilor și unele măsuri pentru realizarea locuințelor cu modificările ulterioare;
· H.G.R. 525/1996 modificat pentru aprobarea Regulamentului General de Urbanism cu modificările ulterioare;
· G.N.009-2000-Ghid privind metodologia de elaborare și conținutul cadru al Planului Urbanistic Zonal aprobat cu Ordinul MLPAT nr. 175/N/16.08.2000 și cu Ordinul MLPAT nr.176/N/16.08.2000;
· Aceasta documentatie stabilește conditiile strict necesare dezvoltării urbanistice a zonei, aceste prevederi realizându-se etapizat în funcție de investitor –beneficiar, dar înscrise coordonat în prevederile de P.U.Z.
În urma analizării documentaţiilor de urbanism aprobate, se pot trage următoarele concluzii generale:
· amplasarea în cadrul localităţii, în proximitatea Timişoarei îi conferă un potenţial de dezvoltare urbanistică;
· zona propusă spre studiu va avea din punct de vedere al zonificării funcţionale, destinaţia de zonă rezidentiala cu functiuni complementare, dotari și servicii publice, în concordanţă cu construcţii existente deja in zona, în intravilanul extins și extravilanul localității Ghiroda;
· soluţiile propuse pentru parcelări țin cont de concluziile documentaţiilor întocmite şi de avizele obţinute, dar şi de trama stradală majoră propusă prin alte documentații de urbanism aprobate;
- 
echiparea edilitară se propune a se dezvolta cu noi trasee şi reţele pentru alimentarea cu apă, canalizări, gaze naturale, telefonie, etc.
4. STADIUL ACTUAL AL DEZVOLTĂRII

4.1. EVOLUȚIA ZONEI
· Date privind evoluția zonei
Explozia investiţiilor din ultimii ani a contribuit la sporirea solicitărilor de suprafeţe de teren dedicate dezvoltării de zone pentru servicii dar și de locuit, în contextual în care preţurile terenurilor din zonele adiacente Timişoarei sunt mult mai accesibile în comparație cu cele din municipiul Timisoara.
· Caracteristici semnificative ale zonei, relaționate cu evoluția localității
Trama stradală caracteristică arealului delimitat în planșa 06 – STUDIU DE CVARTAL. Studiu de cvartal urmărește traseele drumurilor de exploatare, a canalelor de desecare și a drumurilor existente în intravilanul extins al localității Ghiroda. 
· Potențial de dezvoltare
Zona a devenit atractivă din punct de vedere imobiliar datorita poziționării în proximitatea municipiul Timișoara, cu acces facil către artere majore de circulație care fac legătura cu municipiul Timișoara – Calea Lugojului sau Calea Ghirodei.
4.2. ÎNCADRAREA ÎN LOCALITATE
· Poziția zonei față de intravilanul localității
Terenul studiat se află în partea de vest a localității Ghiroda, în extravilan. 
· Relaționarea zonei cu localitatea, sub aspectul poziției, accesibilității, cooperării în domeniul edilitar, servirea cu instituții de interes general
Zona studiată este accesibilă din strada Speranței, pe latura de est a terenului delimitat, prin strada definita de-a lungul canalului de desecare Hcn 186 (strada Biruintei) sau din strada Păcii, pe colțul nord-vestic al parcelei. Parcela pentru care s-a inițiat Planul Urbanistic Zonal este delimitată astfel:
· la NORD – parcele aflate în proprietatea privata;
· la VEST – canalul de desecare Hcn 182;
· la EST – drumul de exploatare DE 183/7;
· la SUD -  canalul de desecare Hcn 186. 
4.3. ELEMENTE ALE CADRULUI NATURAL
· Elemente ale cadrului natural ce pot interveni în modul de organizare urbanistică: relieful, rețeaua hidrografică, clima, condiții geotehnice, riscuri naturale
Se va realiza ulterior un studiu geotehnic preliminar, pentru aprecierea condițiilor de fundare, în eventualitatea amplasării de construcții pe amplasamentul studiat.
4.4. CIRCULAȚIA
· Aspecte critice privind desfășurarea, în cadrul zonei, a circulației rutiere, feroviare, navale, aeriene – după caz
Zona studiată prin documentația de față este accesibilă într-un mod deficitar prin drumul de exploatare DE183/7 pe latura de est a parcelei. De-a lungul drumului de exploatare DE183/7 a fost aprobat un drum cu un prospect de 11m, având C.F. nr. 404737 (aleea Biruintei). 
4.5. OCUPAREA TERENURILOR
· Principalele caracteristici ale funcțiunilor ce ocupă zona studiată
Functiunea conform P.U.G. Ghiroda in lucru –zona rezidentiala cu locuinte cu regim mic de înălțime fiind permise functiuni complementare, dotari și servicii publice. Zona este preponderent definită de parcele destinate locuințelor individuale, cu funcțiuni complementare, parcele aflate in intravilanul extins al comunei Ghiroda. 
C.F. 411495 provenit din unificarea C.F. 411219, 406655 și 400716, comuna Ghiroda, numar topografic 411495, în suprafaţă de 6.153 m2, arabil în extravilan, proprietar – S.C. SMF COMPANY S.R.L., VOLCESCU ADRIAN-IOAN, MANGEA MONICA-LUIZA.


- S totală =0,6153 ha
· Relaționări între funcțiuni
Zona adiacentă terenului studiat a fost în mod preponderent reglementată prin planuri urbanistice zonale, fiind astfel delimitate parcele pentru locuințe individuale, funcțiuni complementare, servicii și zone verzi. Amplasarea acestora ține cont de traseele drumurilor de exploatare existente și a drumurilor cu caracter urban nou propuse, fiind relaționate cu componente existente în teren – cum sunt canalul de desecare Hcn 186 și Hcn 182, drumul având C.F. nr. 404737 de pe latura de est a terenului, dezvoltata de-a lungul drumului de exploatare DE 183/7.
· Gradul de ocupare a zonei cu fond construit
În vecinătatea terenului studiat există construcții pe parcele private, însă fondul construit este rarefiat, neomogen și incoerent.  
· Aspecte calitative ale fondului construit
Fondul construit din proximitatea terenului analizat în cadrul documentației de față este compus din locuințe individuale cu regim de înălțime variabil (P – P+1E+M) și acoperis de tip șarpantă. 
· Asigurarea cu servicii a zonei, în corelare cu zonele vecine
Arealul studiat are un caracter preponderent rezidențial, motiv pentru care prezența serviciilor necesare locuirii este relativ redusă. Cele mai apropiate funcțiuni comerciale sunt localizate în zona centrala a localitatii Ghiroda (la est de teren) sau de-a lungul Caii Ghirodei, o arteră majoră de circulație (la sud de teren). În ambele situații este prioritizat accesul cu automobilul individual, în detrimentul accesibilității pietonale.
· Asigurarea cu spații verzi
Având în vedere că în prezent, terenul are regim de teren arabil în extravilan, nu există spații publice verzi amenajate iar în zona din proximitate, deși reglementată, dezvoltarea infrastructurii verzi nu a fost încă realizată.
· Existența unor riscuri naturale în zona studiată sau în zonele vecine - Nu există.
· Principalele disfuncționalități
a) de circulaţie (au fost dezvoltate la punctul referitor la Căi de comunicaţie):
· traseele drumurilor de exploatare din zonă nu permit rezolvări coerente, fiind necesare intervenţii suplimentare pentru asigurarea continuităţii drumurilor în zonă, respectiv asigurarea unor profile transversale corespunzătoare,  precum şi iniţierea unor drumuri noi, compatibile cu dezvoltarea unei zone de servicii, mica producție nepoluanta, depozitare și zona de locuinte cu functiuni complementare; 
· accesul din drumurile de exploatare pe parcelele studiate se poate face doar într-o manieră unitară;
b) funcţionale
- datorită fondului construit existent, care este rarefiat și neomogen, fezabilitatea implementării serviciilor și a dotărilor esențiale funcțiunii de locuire este redusă.
4.6. ECHIPARE EDILITARĂ
· Stadiul echipării edilitare a zonei, în corelare cu infrastructura localității (debite și rețele de distribuție apă potabilă, rețele de canalizare, rețele de transport energie electrică, rețele de telecomunicație, surse și rețele alimentare cu căldură, posibilități de alimentare cu gaze naturale)
a) Căi de comunicație
Zona  studiată este mărginită la NORD de terenuri aflate în proprietate privata ocupate de construcții având C.F. nr. 409957, respectiv 409958, la VEST de canalul de desecare Hcn 182,  la EST de drumul de exploatare DE 183/7 iar la SUD de canalul de desecare Hcn 186.
Analiza situaţiei existente a relevat următoarele disfuncţionalităţi ale circulaţiei rutiere:
· zona studiată este caracterizată de existenţa terenurilor ce au avut până recent caracter arabil, accesul realizandu-se prin intermediul drumurilor de exploatare existente;
· trecerea acestor terenuri la o altă funcţionalitate, presupune şi asigurarea unor alte criterii de accesibilitate a terenurilor, din punct de vedere al circulaţiei rutiere;
· Prelungirea profilului de drum propus in P.U.Z. aprobat la Est – C.F. 404737 (11m din care 2m sunt destinati zonei de protecția a canalului de desecare HC 186), completarea prospectului stradal propus pe latura estica, pe direcția nord-sud – C.F. 404737 (10.5 m) impun rezervarea unor suprafete de teren pentru intregirea profilurilor tramei stradale inițiate prin documentațiile de urbanism aprobate anterior.
b) Alimentare cu apă și canalizare
Conform Avizului de Amplasament Aquatim nr. 53546/31.03.2022, in apropierea zonei există reţea de alimentare cu apă si retea de canalizare menajera pe strada Sperantei si pe strada Noua (apa Dn 125 mm si canal 300 mm). În apropierea zonei studiate exista canale de desecare care preiau surplusul de ape meteorice – Hcn 182, Hcn 185 si Hcn 186.
c) Alimentare cu gaze naturale
Conform avizului de principiu eliberat de către DELGAZ GRID S.A, pe amplasamentul studiat compania nu deține retele ale sistemului de distribuție a gazelor naturale, însă exista 2 trasee ale retelelor de gaz în proximitatea acestuia, conform planului anexat.  
d) Alimentare cu energie electrică
Pe terenul care face obiectul Planului Urbanistic Zonal, nu există linii electrice aeriene care sa afecteze amplasamentul. 
e) Telefonizare 
Conform avizului de principiu din partea Telekom Romania Communications S.A., în zona de interes pe care urmează să se construiască obiectivul menționat, Telekom  nu are amplasate retele și echipamente de comunicatii care să fie afectate de lucrările de construire și astfel, Telekom se declara de acord cu executia lucrarilor reglementate prin P.U.Z.-ul prezent. 
f) Rețea de televiziune în cablu
În zonă nu există rețea urbană de televiziune în cablu.
4.7. PROBLEME DE MEDIU
Conform Ordinului comun al MAPPM (nr. 214/RT/1999) – MLPAT (nr. 16/NN/1999) și ghidul său de aplicare, problemele de mediu se tratează în cadrul unor analize de evaluare a impactului asupra mediului, incluse planurilor de amenajare a teritoriului și planurilor de urbanism.
· Relația cadrul natural – cadrul construit
Terenurile încadrate în zona extinsă de studiu au avut, multe dintre acestea având și în prezent, categoria de folosinţă de terenuri arabile sau păsuni. Se va asigura în consecinţă, un balans optim între suprafeţele ocupate de construcţii şi cele rezervate spaţiilor publice verzi.
· Evidențierea riscurilor naturale și antropice
Intervenţiile propuse în cadrul zonei studiate, nu vor prezenta riscuri pentru zonă. Canalul de desecare aflat în zona de studiu va fi menţinut, fără devierea traseului, și integrat în cadrul unei infrastructuri continue și interconectate de spații verzi și coridoare ecologice.
· Marcarea punctelor și traseelor din sistemul căilor de comunicații și din categoriile echipării edilitare, ce prezintă riscuri pentru zonă
Nu este cazul.
· Evidențierea valorilor de patrimoniu ce necesită protecție
Nu este cazul.
· Evidențierea potențialului balnear și turistic – după caz
Nu este cazul.
4.8. OPȚIUNI ALE POPULAȚIEI
· Opțiunile populației și punctele de vedere ale administrației publice locale asupra politicii proprii de dezvoltare urbanistică a zonei
Cerinţele autorităţilor locale, precum şi punctele de vedere ale factorilor interesaţi cu privire la organizarea viitoare a zonei luate în studiu au fost următoarele:
· dezvoltarea drumurilor de exploatare şi a celor prevăzute prin P.U.G. Ghiroda în curs de elaborare, astfel încât să poată deservi toată zona studiată;
· dezvoltarea unei trame stradale în corelare cu cea din P.U.G.-ul în lucru a comunei Ghiroda și a planurilor urbanistice aprobate anterior P.U.Z.-ului în lucru;
· extinderea funcţiunii adaptate la configuraţia terenului şi specificul zonei limitrofe;
· asigurarea necesarului de spaţii verzi;
· asigurarea utilităţilor necesare dezvoltării zonei într-o variantă de echipare centralizată.
· Punctul de vedere al elaboratorului privind solicitările beneficiarului și felul cum urmează a fi soluționate acestea în cadrul P.U.Z.
Prin proiectul de față se au în vedere următoarele obiective:
· Asigurarea accesului la viitoarea lotizare și a legăturilor acesteia cu zonele funcționale din proximitate;
· Schimbarea destinației terenului din teren arabil în intravilan în teren pentru construcții, zone verzi, drumuri și dotările necesare functiunilor propuse;
· Reglementarea funcțiunilor permise în cadrul zonei, a gradului de construibilitate și a regimului maxim de înălțime;
· Rezolvarea circulației și a acceselor carosabile, rezervarea suprafețelor de teren necesare viitoarelor drumuri;
· Racordarea clădirilor la sistemul edilitar adiacent amplasamentului.
5. PROPUNERI DE DEZVOLTARE URBANISTICĂ

5.1. CONCLUZII ALE STUDIILOR DE FUNDAMENTARE
În scopul parcelării și amplasarea unei zone rezidentiale cu functiuni complementare, dotari și servicii publice, pe terenul studiat, a fost realizată ridicarea topografică. Aceasta a ajutat la  determinarea corectă a amplasamentului: lungimea laturilor parcelelor, poziţionarea faţă de parcelele vecine, poziţionarea fata de drumuri. De asemenea, sunt indicate cele mai apropiate reţele de electricitate şi de canalizare în planșa ”U01-Situația existentă” – doar în cazul în care avizele obtinute din partea operatorilor indica existența unor retele. Suportul grafic pentru partea desenată a prezentului P.U.Z. are la baza ridicare topografică actualizată.
5.2. PREVEDERI ALE P.U.G.
În Planul Urbanistic General în lucru al comunei Ghiroda, zona studiată este reglementată ca zonă pentru servicii, zonă pentru locuințe cu regim mic de înălțime și perdea verde de protecție între cele două funcțiuni.
5.3. VALORIFICAREA CADRULUI NATURAL
Se propune punerea în valoare a cadrului natural existent prin prevederea de spații verzi – parcuri publice între diversele parcele construibile în proporție de minim 5%, precum și spații verzi de-a lungul străzilor nou proiectate – zone verzi de aliniament.
5.4. MODERNIZAREA CIRCULAȚIEI
· Organizarea circulației și a transportului în comun (modernizarea și completarea arterelor de circulație, asigurarea locurilor de parcare / garare, amplasarea stațiilor de transport în comun, amenajarea unor intersecții, sensuri unice, semaforizări, etc.)
Propunerea de rezolvare a accesibilităţii terenurilor din zona studiată prin documentaţia de faţă presupune realizarea unei trame stradale pornind de la documentațiile de urbanism aprobate în zonă. Se propune generarea unei reţele de străzi cu un prospect de 9 m pentru continuarea  drumului localizat la Est față de teren, și completarea drumului cu prospect de 10,5m, pe direcția nord-sud, a drumului cu C.F. nr. 404737. 
Apele meteorice de suprafaţă vor fi colectate prin rigole, ce vor fi racordate la reţeaua de canalizare proiectată în zonă (se va consulta documentația privind lucrările edilitare).
Străzile vor fi executate din îmbrăcăminţi moderne alcătuite dintr-o fundaţie din balast şi piatră spartă şi o îmbrăcăminte bituminoasă din mixturi asfaltice.
· Organizarea circulației feroviare – după caz: nu este cazul.
· Organizarea circulației navale – după caz: nu este cazul. 
· Organizarea circulației aeriene – după caz: nu este cazul.
· Organizarea circulației pietonale - trasee pietonale, piste pentru bicicliști, condiții speciale pentru persoane cu dizabilități.
5.5. ZONIFICARE FUNCȚIONALĂ – REGLEMENTĂRI, BILANȚ TERITORIAL, INDICI URBANISTICI
Intervenţiile urbanistice propuse, au drept scop eliminarea disfuncţionalităţilor semnalizate şi au condus la următoarele principii de lucru:
· generarea unei zone rezidentiale cu functiuni complementare, dotari și servicii publice, în extravilanul localitatii Ghiroda, cu mentiunea ca toate parcelele din vecinatate sunt reglementate prin P.U.Z.-uri aprobate anterior și incluse apoi în intravilanul extins; 
· asigurarea accesului auto și pietonal în zona studiată;
· asigurarea cooperării proprietarilor de terenuri din zonă, în vederea realizării unei zone complexe coerente din punct de vedere al amplasarii functiunilor, valorificându-se potenţialul zonei;
· 2 parcela pentru spaţiu verde cu suprafaţe de 53 m2, respectiv 403 m2 (parcelele 1 și 10);
· 8 parcele pentru locuinţe individuale cu maxim 2 unități locative / parcelă – cu suprafeţe variind între 401 m2 şi 455 m2; 
· 2 parcela dedicata pentru dotari și servicii cu locuinte la etaj, cu suprafete de 408 m2, respectiv 411m2 ;
· regim de înălţime redus, maxim S+P+1E+M/Er pentru locuinţe individuale (parcelele 2-9) și maxim S+P+2E+M/Er pentru parcela de dotari și servicii cu locuinte la etaj (maxim 2 unități locative pe parcela);
· asigurarea într-un sistem centralizat al alimentarii cu apă şi a canalizării pentru viitoarea lotizare;
· asigurarea prin proiectare a strategiei de rezolvare a utilităţilor pentru întreaga zonă: alimentare cu energie electrică, alimentare cu gaz.
	SUPRAFAȚĂ TEREN
	Existent
	Propus

	
	m2
	%
	m2
	%

	Locuințe individuale (maxim 2 unități locative pe parcelă)
	-
	-
	3.419
	55,57

	Dotari si servicii cu locuinte la etaj (maxim 2 unitati locative/ parcela)
	-
	-
	819
	13,31

	Spații verzi
	-
	-
	483
	7,85

	Drumuri  și accese propuse
	-
	-
	1.432
	23,27

	SUPRAFAȚĂ TOTALĂ TEREN
	6.153
	100
	6.153
	100


INDICATORII PROPUȘI- LIMITE MINIME ȘI MAXIME
LOCUINTE INDIVIDUALE (maxim 2 unități locative pe parcela)
P.O.T. maxim -  35%;
C.U.T. maxim – 1,05;
H.max. S+P+1E +M/Er (H.max. cornișă – 8m, H.max. coamă – 11m).
Spațiu verde amenajat: minim 20% din suprafața parcelei.
DOTARI SI SERVICII CU LOCUINTE LA ETAJ (maxim 2 unități locative pe parcela)
P.O.T. maxim -  40%;
C.U.T. maxim – 1,60;
H.max. S+P+2E +M/Er (H.max. cornișă – 12m, H.max. coamă – 14m).
Spațiu verde amenajat: minim 20% din suprafața parcelei. 
Parcarea autovehiculelor in zona de locuit se va face obligatoriu pe fiecare parcela iar numărul locurilor de parcare se va stabili în funcție de necesitate, conform HG 525/1996. Se vor respecta normele de igienă și normele PSI.
5.6. DEZVOLTAREA ECHIPĂRII EDILITARE
· Alimentare cu apă
Suprafata totală a zonei studiate este de 6.153 mp; zona propusă spre studiu va avea din punct de vedere al zonificării funcţionale destinaţia de ZONA REZIDENTIALA CU FUNCTIUNI COMPLEMENTARE, DOTARI SI SERVICII PUBLICE, aflata în extravilanul comunei Ghiroda.
Sursa de apã pentru asigurarea apei potabile pentru constructiile propuse va fi reteaua de alimentare cu apã in sistem centralizat a comunei Ghiroda, retea existenta in intravilanul localitatii si administrata de AQUATIM S.A. (pe strada Sperantei si strada Noua PE-HD Dn. 125 mm, la estul zonei studiate) .
Reteaua de alimentare cu apa propusa in PUZ se va realiza din teava de polietilena PE-HD, Pn 10, Dn. 110 mm (L~156 m), se va amplasa in zona verde/trotuar pe strada proiectata in PUZ, astfel incat sa existe cate un bransament pentru fiecare parcela si se va poza ingropat sub adancimea de inghet pe un pat de nisip. Aceasta retea de alimentare cu apa propusa se va extiende pe o lungime de 210 m, de-a lungul Aleii Biruintei si se va bransa la reteaua de apa existenta pe strada Sperantei. Reteaua de apa propusa se va echipa cu hidranti supraterani de incendiu si la cca 1 m fata de limita de proprietate a fiecarei parcele se va monta cate un camin de apometru pentru contorizarea debitului de apa consumat).
Debite de apa necesare sunt:
Q S ZI MED      = 13,89 mc/zi = 0,16 l/s
Q S ZI MAX      = 18,05 mc/zi = 0,20 l/s
Q S ORAR MAX = 1,50 mc/h = 0,41 l/s
· Canalizare menajera
Canalizarea menajera propusa in zona studiata se va racorda la sistemul centralizat de canalizare menajera al localitatii Ghiroda, existent in intravilanul localitatii si administrat de AQUATIM S.A. (pe strada Sperantei  si pe strada Noua, PVC D=300 mm, la o distanta de cca 220 m fata de zona studiata).
Reteaua de canalizare menajera propusa in PUZ se va extinde de-a lungul Aleii Biruintei pe o lungime de cca 220 m, pana la reteaua de canalizare existenta pe strada Sperantei, la care se va racorda. Conducta de canalizare menajera propusa (L~ 157 m) va fi realizata din tuburi din PVC-KG, D=250 mm, se va amplasa pe strada proiectata in PUZ si se va poza ingropat. Pe reteaua de canalizare se vor monta camine de vizitare amplasate de-a lungul canalului la distante de maxim 60 m. Canalizarea generala a zonei va functiona gravitational. 
Extinderile retelelor de apa si canalizare pana pe strada Sperantei se va face din fondurile beneficiarului si se va executa pe domeniul public.
Debitele menajere evacuate sunt:
Q U ZI MED      = 13,89 mc/zi = 0,16 l/s
Q U ZI MAX      = 18,05 mc/zi = 0,20 l/s
Q U ORAR MAX = 1,50 mc/h = 0,41 l/s
· Apele pluviale
Apele de ploaie de pe drumurile si platformele betonate din zona studiata sunt colectate de o retea de canalizare pluviala ingropata (L~143 m), trecute printr-un separator de namol si hidrocarburi si stocate intr-un bazin de retentie (propuse spre amplasare ingropat, in zona verde pe parcela nr. 10). Apa pluviala pre-epurata din bazinele de retentie va fi evacuata in canalul de desecare Hcn 186, aflat la limita sudica a zonei studiate, in care se va descarca controlat printr-o gura de descarcare, pe care se amplaseaza o vana de inchidere ingropata. 
Apele de ploaie cazute in zona verde si pe acoperisuri se vor infiltra in teren liber sistematizat, fiind considerate conventional curate.
Q PL = 26,77 l/s 


Volumul anual al apelor pluviale va fi: Vanual= 1.285 mc/an


Vbazin de retentie= 40 mc
BREVIAR DE CALCUL
ALIMENTARE CU APĂ
Necesarul de apă s-a determinat în baza STAS 1343-1:2006 “Alimentari cu apă. Determinarea  cantitătilor de apă potabilă pentru localitati urbane şi rurale”. Calculul necesarului de apă şi dimensionarea lucrărilor s-a făcut pentru etapa finală si se preconizeaza ca zona se va amenaja între anii 2022 - 2023.
Suprafata totală a zonei studiate este de 6.153 mp, cuprinzând 8 parcele pentru locuințe individuale pentru maxim 2 familii, 2 parcele pentru dotari și servicii cu locuințe la etaj – maxim 6 unități locative/ parcelă; 1 parcela pentru spaţii verzi amenajate, accese carosabile, pietonale, piste ciclişti, parcaje, garaje aferente. Numãrul total estimat de locuitori va fi de 100.
1.NECESARUL DE APĂ
Conform S.R. 1343/1-2006, necesarul de apă este de:
N = N g+p ( i )  
unde: N g ( i )  – necesarul de apă pentru nevoi gospodăreşti şi publice
N g+p ( i ) = [image: image8.png]HB 174603

conprnCE 2




 x N (i ) x [q g ( i ) + q p ( i )] 
unde:N (i ) – număr de locuitori, estimat la 100.
q g1 + q p1 – debit specific, cantitatea medie zilnică de apă pentru nevoi gospodăreşti şi publice, egală cu 120 l/om zi – conform S.R. 1343/1-2006 – zone cu gospodării având instalatii interioare de apă si canalizare, cu preparare locală a apei calde.

Conform precizărilor SR 1343/1-2006 debitele specifice au semnificatia :

q g – debit specific pentru nevoi gospodăreşti, precum şi pentru creşterea animalelor de pe lângă gospodăriile proprii ale locuitorilor.

q p – apă pentru nevoi publice: unităti publice şi fântâni de băut apă
Necesarul de apă va fi:N g+p  = [image: image2.wmf]000

 x 100 x 120 = 12 mc/zi   
2.DETERMINAREA DEBITELOR DE CALCUL 
Q S ZI MED – debitul zilnic mediu ( mc/zi )
   Q S ZI MED = k p x k s x N
              unde :Kp =1,007 – coeficient ce ţine seama de pierderile de apă tehnic admisibile pe aductiune şi retelele de distributie, conform S.R. 1343/1-2006

Ks =1,15 – coeficient ce tine seama de nevoile tehnice ale sistemului de alimentare cu apă, conform S.R. 1343/1-2006
	Q S ZI MED = 1,007 x 1,15 x 12 = 13,89 mc/zi = 0,16 l/s


Q S ZI MAX – debitul zilnic maxim ( mc/zi )
Q S ZI MAX = k zi x Q S ZI MED
unde :
K ZI =1,30 – coeficient de neuniformitate al debitului zilnic maxim conform,  S.R. 1343/1-2006, tabel 1- zone cu gospodării având instalatii interioare de apă si canalizare, cu preparare locală a apei calde.
	Q S ZI MAX = 1,30 x 13,89 = 18,05 mc/zi = 0,20 l/s


Q S ORAR MAX – debitul orar maxim ( mc/h )
Q S ORAR MAX = k O x Q S ZI MAX / 24
unde :K O = 2,0 – coeficient de neuniformitate al debitului orar maxim conform, S.R.1343/1-2006, tabel 2.
	QS ORAR MAX = 2,0 x 18,05/24 = 1,50 mc/h = 0,41 l/s


 Debitele necesare sunt:
Q S ZI MED      = 13,89 mc/zi = 0,16 l/s
Q S ZI MAX      = 18,05 mc/zi = 0,20 l/s
Q S ORAR MAX = 1,50 mc/h = 0,41 l/s
CANALIZARE menajeră
Apele colectate în reteaua de canalizare s-au determinat conform STAS 1846/90 pentru un numar de 100 persoane. Procentul de restitutie se considera de 100% din necesarul de apa calculat pentru etapa de perspectiva. 
Debitele evacuate sunt:
Q U ZI MED      = 13,89 mc/zi = 0,16 l/s
Q U ZI MAX      = 18,05 mc/zi = 0,20 l/s
Q U ORAR MAX = 1,50 mc/h = 0,41 l/s
CANALIZARE PLUVIALĂ
Apele de ploaie de pe drumurile si platformele betonate din zona studiata sunt colectate de o retea de canalizare pluviala ingropata (L~143 m), trecute printr-un separator de namol si hidrocarburi si stocate intr-un bazin de retentie (propuse spre amplasare ingropat, in zona verde pe parcela nr. 10). Apa pluviala pre-epurata din bazinele de retentie va fi evacuata in canalul de desecare Hcn 186, aflat la limita sudica a zonei studiate, in care se va descarca controlat printr-o gura de descarcare, pe care se amplaseaza o vana de inchidere ingropata. 
Apele de ploaie cazute in zona verde si pe acoperisuri se vor infiltra in teren liber sistematizat, fiind considerate conventional curate.

Debitul de ape meteorice se stabileste luându-se în considerare numai debitul ploii de calcul, conform STAS 1846-2/2007 – „Canalizări exterioare” şi STAS 9470-73 - „Ploi maxime” debitul pluvial se calculează cu relatia: 
Qpl  = S x ø x I x m
m = 0,8 daca t < 40 m

Suprafetele de pe care se vor prelua apele de ploaie sunt:

Drumuri

S=   1432 mp

coef. de scurgere ø = 0,85

Clasa de importantă III =>frecventa ploii de calcul 1/2. 

t =durata ploii

t=tcs +[image: image3.wmf]a

v

L

=5+143/42=8 minute 

tcs =5 minute pentru zonă de ses

va = 42 m/min

-lungimea colectorului este de 143 m 

I= 275 l/sxha - pentru durata de 8 minute şi frecventa de 1/2

Q PL = 0,85 x 0,1432 x 275 x 0,8 = 26,77 l/s

Volumul anual al apelor pluviale va fi:Vanual= Ql/s x t x 60 x 100zile/an/1.000 = mc/an


Vanual = 26,77 x 8 x 60 x 100/1.000 = 1.285 mc/an


Volumul bazinului de retentie: V = [image: image4.wmf]2

x 202/8 x 26,77 x 0,06 = 40 mc 
· Alimentare cu energie electrica
Alimentarea cu energie electrică se va realiza de la rețelele existente în zonă. De la PT se vor realiza racorduri de joasă tensiune la fiecare obiectiv.
· Telecomunicații
Beneficiarul va comanda la operatorul de telecomunicații agreat proiect de telefonizarea obiectivelor pe baza unei teme de proiectare. Se va realiza un racord la rețelele existente.
· Alimentare cu căldură
Pentru încălzirea construcțiilor, fiecare proprietar se va racorda la rețelele energetice existente în zonă.
· Alimentare cu gaze naturale
Alimentarea cu gaze naturale se va realiza de la rețelele existente în zonă.
· Gospodărie comunală (amenajări pentru sortarea, evacuarea, depozitarea și tratarea deșeurilor, extinderi pentru baze de transport în comun: construcții și amenajări specifice)
Colectarea și depozitarea deșeurilor menajere se va face pe fiecare parcelă, în mod controlat, în containere speciale, urmând a fi evacuate periodic prin colectarea de către o firmă specializată, în baza unui contract. 
5.7. PROTECȚIA MEDIULUI

Dezvoltarea durabilă a aşezărilor umane obligă  la o reconsiderare a mediului natural sub toate aspectele sale: economice, ecologice şi estetice şi accentuează caracterul de globalitate a problematicii mediului. 
· Diminuarea până la eliminare a surselor de poluare (emisii, deversări etc.)

Raportul cadrul natural – cadrul antropic trebuie privit sub aspectul modului în care utilizarea primului este profitabilă şi contribuie la dezvoltarea celui din urmă. Aplicarea măsurilor de reabilitare, protecţie şi conservare a mediului va determina menţinerea echilibrului ecosistemelor, eliminarea factorilor poluanţi ce afectează sănătatea populației și a mediului şi creează disconfort,  permițând astfel valorificarea potenţialului natural și funcțional al sitului propus spre a fi reglementat, și într-o etapă finală, construit.
· Prevenirea producerii riscurilor naturale – nu este cazul.
· Epurarea și preepurarea apelor uzate
Prin adaptarea soluţiei de canalizare şi alimentare cu apă în etapa viitoare în sistem centralizat, soluţia ce se propune este conformă cu normelor europene actuale. De asemenea, modul de tratare al apelor uzate este stabilit prin propunerile privind echiparea edilitară.
· Depozitarea controlată a deșeurilor
Depozitarea controlată a deşeurilor va presupune colectarea şi depozitarea deşeurilor menajere de pe fiecare parcelă, în mod controlat, în containere speciale, urmând a fi evacuate periodic prin colectarea de către o firmă specializată, în baza unui contract. 
· Recuperarea terenurilor degradate, consolidări de maluri, plantări de zone verzi etc.
Se prevăd spaţii verzi şi punerea în valoare a cadrului natural existent în vederea dezvoltării și protejării biodiversității, urmărind în același timp apropierii oamenilor de natură.
· Organizarea sistemelor de spații verzi
Prin regulamentul de urbanism se prevede asigurarea unui min de 5% din suprafața totala a parcelei pentru zone verzi. Se prevăd consolidări de maluri – dacă este cazul, plantări de zone verzi și valorificarea din punct de vedere urbanistic, economic, social, ecologic și estetic a cadrului natural existent. Dezvoltarea unei infrastructuri verzi coerente presupune integrarea de spații verzi diverse: agrement, protecție a florei și faunei locale sau reglarea microclimatului local.
Spaţiile verzi vor fi de mai multe tipuri: gazon – în procent cât mai redus, fiind încurajată dezvoltarea de plantații cu caracter peren -  arbori, pomi şi plante decorative care să contribuie la o dezvoltare armonioasă a țesutului vegetal la toate nivelurile de studiu – micro, intermediar, macro. 
· Protejarea bunurilor de patrimoniu, prin instituirea de zone protejate - nu este cazul.
· Refacere peisagistică și reabilitare urbană –
În amenajarea spațiilor verzi se vor utiliza elemente vegetale specifice habitatelor locale: plante perene, arbori și arbuști caracteristici zonei de studiu. 
· Valorificarea potențialului turistic și balnear – după caz – nu este cazul.
· Eliminarea disfuncționalităților din domeniul căilor de comunicație și al rețelelor edilitare majore
Odată cu realizarea urbanizării zonei propuse este necesară asigurarea dezvoltării coerente a unei rețele stradale funcționale și a utilităţilor aferente acestora, respectiv  alimentarea cu apă şi canalizarea.  Se va ține astfel cont de caracterul Planurilor Urbanistice Zonale aprobate în proximitate dar și de principiile de organizare spațială și funcțională a unui țesut cu caracter semi-urban: intersecții rutiere care să ofere siguranță autovehiculelor, dar mai ales pietonilor și utilizatorilor de transport alternativ  (prietenos cu mediul) – bicicletă, trotinetă; etc. Disfuncționalitățile identificate în cadrul studiului prezent se referă la faptul că elementele prospectelor stradale aprobate nu au fost realizate, iar în prezent accesul în zonă se realizează pe un drum pietruit. 
TRATAREA CRITERIILOR PENTRU DETERMINAREA EFECTELOR SEMNIFICATIVE POTENŢIALE ASUPRA MEDIULUI (conform HOTĂRÂRII 1076 din 08/07/2004)
1. Caracteristicile planurilor şi programelor cu privire în special la :
a) Gradul în care planul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor
În cadrul acestui program, pentru zona studiată în cadrul P.U.Z.-ului, propunerile de urbanism au prevăzut :
- Asigurarea unor accese corespunzator pe parcele;
- Rezervarea suprafețelor pentru spații publice verzi, corelate cu funcțiunile rezidențiale și cele de dotări și servicii publice;
- Echiparea tehnico - edilitara corespunzatoare.
Soluţiile de urbanism propuse creează suportul pentru activităţi viitoare. Elaborarea P.U.Z. este determinată de intenţia de a funcţionaliza un perimetru intravilan în acord cu cerinţele şi tendinţa de dezvoltare zonală. Amplasamentul este situat într-o zonă din perimetrul localitatii Ghiroda, creeând premisele necesare unei astfel de dezvoltari urbanistice. Modelarea propusă creează premise pentru protecţia mediului, înţeles ca fiind de tip sub-urban, cu condiţia respectării prevederilor din P.U.Z. referitoare la sistemul de canalizare, a apelor uzate menajere, la colectarea şi transportarea deşeurilor, precum şi la factorii de potenţial stres ambiental (zgomot, noxe din traficul rutier). 
Studiul are în vedere următoarele categorii de probleme :
- Stabilirea limitelor de implantare a viitoarelor constructii si folosirea optimă a terenului;
- Asigurarea relațiilor funcționale si estetice cu vecinătățile;
- Asigurarea echipării tehnico - edilitare a zonei: alimentarea cu apă, canalizarea, sistemul de încălzire, alimentarea cu energie electrică, alimentarea cu gaz;
- Reabilitarea, conservarea şi protecţia mediului.
b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;
Planul urbanistic zonal va fi inclus in urmatoarele planuri existente:
- P.U.G. Ghiroda  in curs de elaborare;
- Planuri topografice întocmite în vederea realizării P.U.Z.-ului și a stabilirii limitei de proprietate.
- Planurile cu utilități sau potențiale zone de restricție emise de regiile proprietare.
c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile
Toate proiectele promovate pe amplasament se aliniază proiectelor de dezvoltare durabilă a zonei. Activitatea promovată de către titularul planului se încadrează în specificului zonei.
Orice posibilă sursă de poluare se va analiza cu cea mai mare atenție, astfel încât simultan cu apariția acesteia este analizată și proiectată soluția constructivă sau măsura organizatorică necesară eliminării acesteia. Actualmente terenul are categoria de folosinţă teren arabil extravilan, fiind liber de construcții. Raportul mediu natural – mediu antropic trebuie privit sub aspectul modului în care utilizarea primului este profitabilă şi constituie la dezvoltarea celui din urmă, astfel că prin regulamentul de urbanism se prevede asigurarea de spaţii verzi şi plantaţii de aliniament, utilizarea eficientă şi durabilă a spaţiului existent, asigurarea facilităţilor de trai, cu conservarea factorilor de mediu.
d) problemele de mediu relevante pentru plan sau program:
Conform temei de proiectare stabilite de comun acord, intre proiectant si proprietarii terenurilor, pentru această zonă se prevede realizarea unei zone rezidentiale, cu un regim maxim de înălțime admis de S+P+1E+M/Er și a unei zone pentru dotari și servicii cu locuinte la etaj, cu un regim maxim de înălțime de S+P+2E+M/Er. Construcțiile vor fi amplasate în conformitate cu reglementările stipulate în documentația de față.
Din studiul întocmit în raport cu amplasarea de funcțiuni, rezultă ca nu se pun probleme deosebite din punct de vedere al emiterii de noxe respectiv a protecției mediului. În zona studiată nu se vor amplasa activități sau funcțiuni poluante.
Se recomandă cooperarea investitorilor pentru realizarea lucrărilor de echipare a terenului (alimentarea cu apă, canalizarea şi epurarea apelor uzate, alimentarea cu energie electrică, gaze naturale etc.).
Este obligatorie sistematizarea reţelelor pe culoarele stabilite pentru utilităţi.
Suprafața totală a zonei cuprinsă în P.U.Z. este de 6.153 m2.
Adiacent terenului există rețele de alimentare cu apă potabilă, canalizare, și alimentare cu gaze naturale. Nu au fost identificate probleme de mediu relevante în zonă.
e) relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor)
Așa cum s-a amintit anterior, va exista o preocupare permanentă pentru activitatea de gestionare a deșeurilor produse în perimetrul zonei studiate. Se evidențiază existența la ora actuală a funcționarii serviciului de colectare a deșeurilor menajere de pe raza localității Ghiroda și în zona din imediata vecinătate a acesteia.
Se evidențiază de asemenea faptul că necesarul de apă se va asigura centralizat pe amplasament, reglementarea consumurilor cât și a condițiilor de evacuare a apelor reziduale făcându-se prin avizele solicitate de către beneficiar la instituțiile abilitate.
Planurile si programele pentru implementarea legislaţiei naţionale şi comunitare de mediu ce se vor elabora in continuare, legate de gospodărirea deşeurilor sau de gospodărirea apelor din zone adiacente, vor tine seama de prevederile prezentului program urbanistic zonal.
In vederea protecției mediului se vor prevedea următoarele:
- racordul la utilitățile existente în zonă;
-depozitarea deșeurilor menajere în pubele și containere etanșe realizate din materiale necorodabile, amplasate în spații special amenajate;
- realizarea de zone verzi plantate, tratate peisager în concordanță cu specificul vegetației locale;
- nu se vor deversa nici un fel de ape reziduale menajere și nu se vor depozita deșeuri menajere, în afara rețelelor și spațiilor special destinate;
- Protecția calității apelor.
Surse de poluanți pentru apa freatică:
Apa: prin soluţiile adoptate (de alimentare cu apă, de canalizare menajeră şi pluvială) – se elimină posibilitatea de infiltraţii în sol.
Apele menajere vor fi preluate de canalizarea propusă pentru această zona.
Apele pluviale colectate vor fi evacuate în rețeaua de canalizare pluvială proiectată.
- Protecția aerului:
Aerul: nu există surse de poluare a atmosferei – exceptând cele legate de circulaţia autovehiculelor, funcţiunea fiind de locuire. Surse staţionare nedirijate nu există; surse staţionare dirijate: emisiile de poluanţi antrenaţi de la gazele de ardere de la centralele termice generează monoxid de carbon şi oxizi de azot; surse mobile: autoturisme şi autoutilitare care generează poluanţi precum monoxid de carbon, oxizi de azot, dioxid de sulf, hidrocarburi nearse – intermitente.
Cladirile sunt incalzite cu agent termic produs de centrale termice propii pe gaz, ale caror capacitate de evacuare a gazelor nearse in atmosfera este redusa, sub nivelul de 0,02. Prize de aer pentru centrale pe gaz se dimensioneaza de furnizor in functie de tipul centralei termice:
a) priza directa de aer
b) priza directa centrata pe cosul de evacuare.
Centrala termica proprie cu caracteristici corespunzatoare functiunii deservite.
Diametrul cosului minim  = 100 mm.
Pozitia cosului : la 90o (scos pe acoperis) fata de orizontala.
· Solul: surse de poluare specifice perioadei de execuţie nu există, decât accidental de la pierderea de carburanţi la utilajele folosite – sunt nesemnificative cantitativ şi pot fi înlăturate fără a avea efecte nedorite asupra solului. Pentru perioada de exploatare, surse posibile de poluare sunt: depozitarea necorespunzătoare a deşeurilor menajere. Se va realiza o platformă adecvată pentru colectarea deşeurilor , se va întreţine solul în spaţiile verzi.
· Zgomot şi vibraţii: proiectul va respecta cerinţele impuse de prevederile legale privind gestionarea zgomotului ambiental, având în vedere că nu se vor desfăşura activităţi generatoare de zgomot.
· Radiaţii: lucrările propuse nu produc şi nu folosesc radiaţii.
2. Caracteristicile efectelor şi ale zonei posibil a fi afectate cu privire, în special, la:
a) probabilitatea, durata, frecvenţa şi reversibilitatea efectelor;
Nu au fost identificate efecte nocive sau poluanți astfel ca nu putem vorbi de o durată sau de o frecvență a acestora.
b) natura cumulativă a efectelor;
Nefiind identificate efecte asupra mediului nu putem vorbi de o natură cumulativă asupra mediului. Avându-se în vedere impactul redus asupra mediului a funcțiunilor propuse, prin gestionarea conformă cu normativele de mediu a tuturor factorilor de mediu posibil a fi afectati, se considera ca nu va exista o acumulare de efecte negative ce pot influența amplasamentul și implicit zona de vest a localității Ghiroda.
c) natura transfrontieră a efectelor;
Nu este cazul.
d) riscul pentru sănătatea umană sau pentru mediu (de exemplu, datorită accidentelor);
Avand in vedere că planul de față prevede extinderea zonei de locuințe cu functiuni complementare, dotari și servicii publice, funcțiune definită prin planurile de urbaniste elaborate anterior P.U.Z.-ului, nu se pune problema unor conflicte intre functiuni astfel ca nu vom avea niciun fel de riscuri pentru sănătatea umană sau a mediului.
e) mărimea şi spaţialitatea efectelor (zona geografică şi mărimea populaţiei potenţial afectate);
Nu s-au identificat efecte asupra mediului iar marimea zonei afectate de planul propus este de 6.153 mp. Terenul propus spre a fi reglementat este situat în intravilanul localitatii Ghiroda.
f) valoarea şi vulnerabilitatea arealului posibil a fi afectat;
Suprafeţele terestre aparţinand domeniului public nu au valoare de patrimoniu natural geomorfologic, floristic, faunistic, forestier şi de altă natură, care sa necesite instituirea regimului de rezervaţie ştiinţifică ca sa rămâna în proprietate publică şi sa dobândeasca regimul de protecţie, potrivit procedurii prevăzute la art. 8, din Ordonanţa de urgenţă a Guvernului nr. 236/2000.
Realizarea planului urbanistic zonal se înscrie în dinamica de dezvoltare a zonelor de locuințe și servicii din comuna Ghiroda.
(i) caracteristicile naturale speciale sau patrimoniul cultural;
Zona este in curs de edificare, în tot arealul din proximitate fiind deja construite o serie de locuințe. Cu toate acestea, în acest areal nu sunt nici elemente de patrimoniu construit nici de patrimoniu natural.
(ii) depăşirea standardelor sau a valorilor limită de calitate a mediului;
Nu vor exista depășiri ale limitelor impuse de normele in vigoare. Toate sursele de poluare sunt identificate astfel încât se iau toate masurile eliminării acestora, încă din etapa de proiectare.
(iii) folosirea terenului în mod intensiv;
- Prioritățile ce trebuie rezolvate în zonă sunt echipările edilitare și accesele la parcela la standarde normale pentru categoria prevăzută.
- Necesitatea păstrării in zona a unui nivel de ocupare a terenului corespunzător.
Folosirea terenului pentru extinderea zonei de locuințe individuale cu functiuni complementare și dezvoltarea unei zone pentru dotari și servicii, dotate cu echiparea edilitara necesara se va realiza in parametri normali de utilizare. Nu se pune problema utilizării acestuia în mod intensiv. Conform Indicilor urbanistici pe fiecare parcela de locuințe individuale cu functiuni complementare rezultată, terenul va fi folosit în procent de 35% pentru construcții, minim 25% pentru circulații rutiere si pietonale si minim 40% din suprafață va fi amenajata ca spațiu verde iar pentru parcela dedicata dotarilor și serviciilor cu locuinte la etaj se va permite un procent de ocupare a terenului de maxim 40% iar minim 20% vor fi utilizati pentru amenajarea de zone verzi.
g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional.
Nu este cazul intrucat suprafeţele terestre aparţinand domeniului privat, luate in studiu, nu au valoare de patrimoniu natural geomorfologic, floristic, faunistic, forestier şi de altă natură, care sa necesite instituirea regimului de rezervaţie ştiinţifică ca sa rămâna în proprietate publică şi sa dobândeasca regimul de protecţie, potrivit procedurii prevăzute la art. 8, din Ordonanţa de urgenţă a Guvernului nr. 236/2000. Ca principale acte normative privind protecţia mediului ce trebuiesc respectate, sunt precizate următoarele:
Se vor respecta condiţiile de calitate a aerului, conform STAS 12574/87;
· Deşeurile rezultate vor fi ridicate de către o unitate de salubrizare autorizată; cele reciclabile – hârtie, carton, sticlă etc. – vor fi colectate separate, pe tipuri şi vor fi predate unităţilor specializate pentru valorificare, conform O.U. 16/2001 privind gestiunea deşeurilor reciclabile, precum şi cele al O.U. 78/2000 privind regimul deşeurilor;
· Se vor respecta prevederile O. 756/97 cu privire la factorul de mediu sol;
· Nivelul de zgomot exterior se va menţine în limitele STAS 10009/88 (max. 50dB) şi STAS 6156/1986;
· Emisiile de poluanţi în aer nu vor depăşi valorile impuse de O. 462/93 şi O. MAPM 1103/2003;
· Apele uzate vor respecta condiţiile de colectare din NTPA 002/2002;Se vor respecta prevederile H.G. 856/2002 privind gestiunea ambalajelor pentru asigurarea condiţiilor impuse de Legea 426/2001; 
· Se vor respecta normele de salubrizare aprobate de autorităţile administraţiei publice locale sau judeţene. 
· Din aceste considerente generale şi specifice legislaţiei de mediu, cunoscând în detaliu caracterul investiţiei, luând în considerare situaţiile cu investiţii similare; se apreciază că investiţia este cu un risc redus, nesemnificativ asupra mediului şi se realizează pe o suprafaţă relativ mică.

5.8. OBIECTIVE DE UTILITATE PUBLICĂ
Pentru toate lucrările rutiere propuse şi care urmăresc realizarea unor noi trasee de străzi sau lărgire a profilurilor transversale - în zonele unde profilul stradal nu este asigurat - se impune rezervarea suprafeţelor de teren necesare. 
Eliberarea autorizaţiilor de construcţie se va face cu impunerea măsurilor necesare de asigurare a condiţiilor juridice pentru finalizarea măsurilor de modernizare a circulaţiei.
6. PREZENTAREA CONSECINȚELOR ECONOMICE ȘI SOCIALE LA NIVELUL UNITĂȚII TERITORIALE DE REFERINȚĂ

Din punct de vedere economic si social, investitia va contribui la suplimentarea fondului de locuințe în aceasta zonă a localității Ghiroda si creșterea calității vieții în zona rezidențială propusă dar și rezervarea unei zone pentru servicii, depozitare și mica producție nepoluanta, în contextul tendinței de dezvoltare prin realizarea parcelărilor propuse până în acest moment.
7. CATEGORII DE COSTURI CE VOR FI SUPORTATE DE INVESTITORI PRIVAȚI ȘI CATEGORII DE COSTURI CE VOR CĂDEA ÎN SARCINA AUTORITĂȚILOR PUBLICE LOCALE

Din partea investitorului se vor asigura financiar urmatoarele categorii de lucrari:
-lucrările tehnico-edilitare pentru echiparea terenului în cauză, rețelele apă-canal, rețele electrice și rețele alimentare cu gaz, construirea de podete, amenajarea prin pietruire a drumurilor propuse prin P.U.Z.
De asemenea, se va asigura caracterul public al drumurilor propuse.
8. CONCLUZII – MĂSURI ÎN CONTINUARE

Prezentul studiu nu modifica zonificarea P.U.G în lucru Ghiroda, încadrandu-se în tendințele de dezvoltare urbanistică și a studiilor și proiectelor elaborate anterior, răspunzând nevoilor actuale și viitoare de dezvoltare. Principalele categorii de intervenţie vor fi cele legate de modernizarea circulaţiei, extinderea infrastructurii tehnico – edilitare, realizarea de spaţii verzi şi zone construite.
Propunere de față urmărește reglementarea terenului din punct de vedere funcțional și ai indicatorilor urbanistici, în concordanță cu Ghidul privind metodologia de elaborare și conținutul cadru al P.U.Z.-ului aprobat prin Ordinul nr.176/N/16.08.2000 al Ministerului Lucrărilor Publice și Amenajării Teritoriului și prevederile legale în vigoare.
Ţinându-se cont de tendinţele de dezvoltare a zonelor rezidenţiale în intravilanul localităţii Ghiroda, trebuie asigurată atât infrastructura necesară, cât şi posibilităţile de cooperare şi corelare a terenurilor din zonă, în vederea generării unor soluţii coerente din punct de vedere urbanistic, realizând un climat prielnic funcţiunii de locuire, imbunătăţind calitatea vieţii.
Întocmit,
Arh. Dumitrele Elena- Emilia

